शिक्षित होने से ही सशक्त होंगी महिलाएं
दैनिक भास्कर मधुरिमा क्लब की ओर से शनिवार को बांकीपुर क्लब में सेमिनार का आयोजन किया गया। इसमें राजधानी की सैकड़ों महिलाओं ने भाग लिया। महिलाओं को मुख्यधारा और उनकी सोच को नया रंग देने के लिए तत्पर मधुरिमा क्लब की ओर से आयोजित इस कार्यक्रम में महिला सशक्तीकरण पर चर्चा हुई। बिहार महिला उद्योग संघ की सचिव उषा झा ने इस अवसर पर महिलाओं से खुलकर बात की। उन्होंने कहा आज दुनिया भर में मदर्स डे, वीमेंस डे आदि मनाए जाते हैं, तो क्या महिलाओं का संघर्ष खत्म हो गया...? ऐसा नहीं है। यह महिलाओं को मुख्यधारा से जोड़ने और उनके प्राइडहुड को सेलिब्रेट करने के लिए किया जाता है। आज सरकार महिलाओं को आगे लाने के लिए प्रयासरत है, लेकिन फिर भी राजनीति और संसद में महिलाओं की उपस्थिति कम है। महिलाओं में योग्यता रहते हुए भी दबी-कुचली जाती हैं। कारण है पितृसत्तात्मकता समाज।
हम तभी सशक्त हो सकते हैं, जब हम राजनीतिक, सामाजिक आर्थिक तीनों रूप से संपन्न होंगे। इसके लिए शिक्षा जरूरी है। बगैर शिक्षा के हम अपने अधिकारों को नहीं जान सकते हैं। आज हमें हर क्षेत्र में बराबर का दर्जा मिला है, लेकिन अधिकारों का हम फिर भी प्रयोग नहीं कर पाते हैं।
धारा 407 आज की जरूरत
महिलाओंके साथ ससुराल में उनके साथ हिंसा होती है, उत्पीड़न होता है। उसके लिए धारा 407 है। आज पितृसत्तात्मकता समाज इस कानून में बदलाव की मांग यह कर कर रहा है कि इसका कानून का दुरुपयोग हो रहा है।
आधी आबादी को मिले आधा आरक्षण
महिलाओंकी आबादी 50 फीसदी है। हमें आरक्षण भी आधा मिलना चाहिए। गांव में महिलाएं पुरुषों से ज्यादा कमा रही है। शहरों में रसूखदार लोग और शक्तिशाली लोग घर की महिलाओं की आवाज को दबा देते हैं। लेकिन गांव में उनकी चीख बाहर तक आती हैं। जब तक अपना पैसा कमाने की चाहत नहीं होगी, आप गुलाम ही रहेंगे।
गृहस्थी तक सीमित नहीं हैं महिलाएं
महिलाओंको अपनी आजादी के लिए संघर्ष करना होगा। अपने जुनून की बदौलत हर बाधा के भेदना होगा। यह देखा गया है कि जिस-जिस कंपनी में महिला सीईओ हैं, वह कंपनी तेजी से तरक्की कर रही है। यह साबित करता है कि वह पुरुषों के वर्चस्व को तोड़ रही हैं। अब महिलाएं अपना निर्णय खुद लेने लगी हैं। लेकिन यह पूरी तरह समाज के हर महिला के लिए लागू नहीं है। जब तक महिलाएं खुद का निर्णय नहीं लेंगी, तब तक महिला सशक्तीकरण संभव नहीं है।
बांकीपुर क्लब में दैनिक भास्कर द्वारा आयोजित मधुरिमा क्लब कार्यक्रम में शिरकत करतीं महिलाएं। महिलाओं को मुख्यधारा और उनकी सोच को नया रंग देने के लिए सशक्तीकरण पर चर्चा हुई।
^ रिफ्रेशमेंट प्रोग्राम महिलाओं को रोजमर्रा की जिंदगी से एक अलग एहसास कराती है। मधुरिमा क्लब का यह कदम काबिले तारीफ है। क्लब से ज्यादा से ज्यादा महिलाएं जुड़ें, यही उम्मीद है। शाहिनपरवीन, मैनपुरा
^उद्यमी महिलाओं को एक मंच देना, इसके लिए दैनिक भास्कर को धन्यवाद। यहां से बिजनेस आइडिया डेवलप होंगे। महिलाएं आर्थिक रूप से आजाद होंगी। यह उन्हें सही मायनों में सशक्त करेंगी। अंशुअवस्थी, फ्रेजर रोड
^मधुरिमा क्लब का मंच महिलाओं के लिए फायदेमंद साबित होगा। विभिन्न वर्ग से आने वाली महिलाएं एक-दूसरे से अपने अनुभव बांटेंगी। इससे एक नई पहल नए आयाम तय होंगे। नम्रतासिंह, अल्पना मार्केट
^भास्कर के मधुरिमा क्लब के सेमिनार से निश्चित तौर पर महिलाओं को फायदा पहुंचेगा। सेमिनार और विभिन्न आयोजनों के जरिए महिलाएं एक मंच पर आएंगी और आइडिया शेयरिंग हो सकेगा। गीताशर्मा, बोरिंग रोड
^सेमिनार हम महिलाओं के लिए किसी ऊर्जा स्त्रोत से कम नहीं है। दैनिक भास्कर को धन्यवाद देना चाहूंगी कि शहर की महिलाओं के उत्थान के लिए मधुरिमा क्लब स्थापित किया। अंजुसिंह, पाटलिपुत्र
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva